‘ચંદન’ સાપ્તાહિકના કર્તા-હર્તા શ્રી એચ.એન. ગોલીબારે સતત થ્રિલર અને હોરર નવલકથાઓ લખીને અવિરત સર્જન કરતા રહેવાની અનોખી સિદ્ધિ હાંસલ કરી છે. પરંતુ તેમની એક સિદ્ધિ એવી છે કે જે ઘણાને આશ્ચર્ય પમાડી શકે અને ઘણામાં ઇર્ષા જગાવી શકે તેમ છે. શ્રી અશ્વિની ભટ્ટે તેમનું પુસ્તક ‘આયનો’ (ISBN 9788184402063) સપ્રેમ તેમને અર્પણ કર્યું છે. તેનું કારણ એટલું જ કે અશ્વિની ભટ્ટે પોતાના નિયમિત વિષયને છોડીને એક એવા વિષય પર ‘આયનો’ લખી છે જે એચ. એન. ગોલીબાર ઉર્ફે ભોલાભાઈ ગોલીબારનો પ્રિય વિષય છે.